wickkiey/tamil-wikipedia-chunked huggingface dataset:
# மெய்நிகர் ஒளிப்படக்கருவி அமைப்பு

## <span id="Third person view games" contenteditable="false"></span> மூன்றாம் நபர் காட்சி

### நிலையானது

இவ்வகை அமைப்பு கேமராகளில், அமைப்பு(system) விருத்தியாளர்கள் கேமராகளின் பண்புகளை அமைக்கின்றனர். அவையாவன கேமராவின் நிலை, நோக்குநிலை அல்லது காட்சித்துறை. இவை விளையாட்டு உருவாக்கத்தின் போது அமைக்கப்படுகின்றது. கேமரா காட்சிகளை தொடர்ச்சியாக மாற்ற முடியாது. ஆகவே, குறிப்பிட்ட ஒரு இடம் எப்பொழுதும் அதே தோற்றத்தில் காட்டப்படும். ஆரம்பகால உதாரணமொன்றை நோக்கினால் அலோன் இன் தெ டார்க் (Alone in the dark) எனும் வீடியோ விளையாட்டில் இவ்வகை கேமரா பயன்படுத்தப்பட்டுள்ளது. அதேவேளை கதாபாத்திரங்களை 3D யில் காணலாம். இவ்வாறனவற்றை முன்கான்பிக்கப்பட்டவைகளில் இருந்து கண்டுபிடிக்கலாம். ஆரம்ப காலத்தில் வெளியான ரெசிடென்ட் டெவில் (Resident Devil) விளையாட்டுக்களானது நிலையான கேமராகள் பயன்படுத்தப்பட்ட விளையாட்டுகளுக்கான குறிப்பிடத்தக்க உதாரணமாகும். தெ கோட் ஒப் வார் (God of War) வீடியோ விளையாட்டு தொடர்களும் இவ்வாறன நுட்பங்களை கொண்டு படமாக்கப்பட்டுள்ன. இவ் கேமரா அமைப்பில் விளையாட்டு வடிவமைப்பாளர்கள் படத்தின் மொழியை பயன்படுத்த அனுமதிப்பது ஒரு நன்மையாகும். உண்மையில் படப்பிடிப்பாளர்களுக்கு கேமராவின் மூலமாக மனநிலையை உருவாக்குவதற்கும் பொருத்தமான ஷொட்கலை தெரிவு செய்வதற்குமான வாய்ப்புகள் உள்ளன. இவ்வாறன தொழில்நுட்பங்களை பயன்படுத்தி உருவாக்கப்படும் விளையாட்டுகள் சினிமா துறையில் பாராட்டப்படுகின்றன.
# மெய்நிகர் ஒளிப்படக்கருவி அமைப்பு

## <span id="Third person view games" contenteditable="false"></span> மூன்றாம் நபர் காட்சி

### கண்காணிப்பு

பெயருக்கேற்ப கண்காணிப்பு கேமராவானது பாத்திரங்களின் பெயர்களை கண்காணிப்பு கேமராவுக்குப் பின்னாலிருந்து கூறுகின்றது. எவ்வாறாயினும் விளையாடுபவரால் கேமராவை கட்டுப்படுத்த முடியாது. உதாரணமாக வித்தியாசமான திசைகளுக்கு கேமராவை அசைக்கவோ, சுழற்றவோ அவன் / அவளால் முடியாது. இவ்வகை கேமரா அமைப்புகள் ஆரம்பகால 3D விளையாட்டுகளில் மிகவும் பொதுவாகக் காணப்பட்டது. உதாரணமாக க்ராஷ் பண்டிகூட் (Crash bandicoot) அல்லது டொம்ப் ரைடர் (Tomb Raider) போன்ற விளையாட்டுக்கள். இவைகளை இலகுவான முறையில் செயல்படுத்துவதற்கு முடியுமாக இருந்தமையினாலாகும். இருப்பினும் இதில் குறிப்பிடத்தக்களவு பிரச்சினைகளும் உள்ளன. குறிப்பிட்ட தற்போதைய காட்சியானது பொருத்தமற்றதாக அமையின் (ஒரு பொருளினால் மறைக்கப்படும் போது அல்லது விளையாடுபவருக்கு எதில் விருப்பமுள்ளது என்பதை காட்டாத போது) இதனை விளையாடுபவரல் கேமராவை கட்டுப்படுத்த முடியாமல் போகுமிடத்து சிலநேரங்களில் இடையூறுகளை உண்டாக்கும். இது பாத்திரங்கள் மாறும்போது அல்லது அரங்கத்தில் வேறு சூழ்நிலையை எதிர்கொள்ளும் போது கேமராவானது மோசமான நிலைகளில் முடிவடைவதாக இருக்கலாம்.
# மெய்நிகர் ஒளிப்படக்கருவி அமைப்பு

## <span id="Third person view games" contenteditable="false"></span> மூன்றாம் நபர் காட்சி

### ஊடாடும்

இது கண்காணிப்பு கேமரா தொழினுட்பத்தை விட சிறந்த தொழினுட்பம்மூலம் செய்யப்பட்டதாகும். இதில் கமேராவின் அளவுரு, நோக்கு நிலை மற்றும் கதாபதிரங்களுக்கான தூரம் போன்றவற்றை இதன் மூலம் மாற்றலாம். துல்லியமான சேவையை வழங்க வீடியோ கேம் பணியகத்தில் கமேரவனது அடிக்கடி அனலாக் குச்சியினால் கட்டுப்படுத்தப்படும். கணணி விளையாட்டுகளில் மௌசினால் கட்டுப்படுத்தப்படும். இது சூப்பர் மரியோ சன்சைன்(Super Mario Sunshine), த லெஜெண்ட் ஒப் செல்டா(The Legend of Zelda) மற்றும் த விண்ட் வேகர்(The Wind Waker) போன்ற விளையாட்டுக்களில் அதிகளவில் பயன்படுத்தப்பட்டது. முழுமையாக ஊடாடும் கேமரா அமைப்புகளை பெரும்பாலும் திருத்தமான வழியில் உருவாக்குவது கடினமானது.இவ்வாறு சூப்பர் மரியோ சன்சைனில் கேமரா அமைப்புகளை கட்டுப்படுத்துவது கடினமாக இருந்ததாக கேம்சஸ்போட் வாதிடுகிறது. இவ் அமைப்பானது லெஜெண்ட் ஒப் செல்டா(The Legend of Zelda) மற்றும் த விண்ட் வேகர்(The Legend of Zelda) ஆகியவற்றில் வெற்றிகரமாக அமைந்தது.இதில் திருத்தங்கள் அரிதாகவே உள்ளதால் ஸ்மார்ட் ஆன கேமரா அமைப்பு என ஐ ஜி என்(IGN) அழைக்கின்றது.  
ஒர் ஊடாடும் கேமரா அமைப்பானது முதலில் வழங்கப்பட்ட விளையாட்டுக்களில் ஒன்று சூப்பர் மரியோ 64 ஆகும். இவ் விளையாட்டில் குறித்த வீரர் எந்த நேரத்திலும் மாறுவதற்கு இரண்டு வகையான கேமரா அமைப்புகளை கொண்டிருந்தது. முதலாவது நிலையான கண்காணிப்பு கேமரா அமைப்பானது பகுதியளவு செயற்கை நுண்ணறிவாள் ஆக்கப்பட்டுள்ளது. உண்மையில், இவ் அமைப்பானது நிலையினுடைய அமைப்பை தெரிந்துவைத்துள்ளது. மற்றும் சில காட்சிகளை எதிர்பார்க்கவும் முடியும். உதாரணமாக, முதல் நிலையில் , மலைக்கான பாதை பற்றி இடது பக்கம் திரும்பும் போது , கேமரா தானாகவே இடது நோக்கி பார்க்க தொடங்குகிறது, இவ்வாறே வீரர் இயக்கங்கள் எதிர்பார்கப்படுகின்றது. இரண்டாவது வகையில் வீரர் மரியோ (Mario) நிலையை ஒப்பிடுவதற்காக கேமராவை கட்டுப்படுத்த அனுமதிக்கின்றது. இடது அல்லது வலது பொத்தானை அழுத்துவதன் மூலம், கேமரா மரியோ சுற்றி சுழல்வதோடு, கீழே அல்லது மேலே வரை அழுத்துவதன் மூலம் கேமராவானது மரியோக்கு நெருக்கமாகவோ அல்லது விட்டு விலகியோ நகரும்.
# மெய்நிகர் ஒளிப்படக்கருவி அமைப்பு

## உண்மையான கலப்பு பயன்பாடுகளில்

2010 இல், கைனெக்ட் (Kinect) ஆனது ஒரு 3D ஸ்கேனர் / வெப்கேம் கலப்பு புற சாதனமாக மைக்ரோசாப்டால் வெளியிடப்பட்டது. இது எக்ஸ்பாக்ஸ் 360 வீரர்களின் முழு உடல் கண்டறிதலை வழங்குகிறது மற்றும் வீடியோ விளையாட்டுகளிளும் மற்ற பணியகத்திலுள்ள மென்பொருட்களிலும் கைகள் இல்லாமல் கட்டுப்படுத்தக்கூடிய பயனர் இடைமுகத்தையும் வழங்குகின்றது. இது பின்னர் , கலிபோர்னியா பல்கலைக்கழகத்தின் ஆலிவர் Kreylos மூலம் திருத்தப்பட்டது, டேவிஸ் இற்கு தொடாரன யு டியுப்(You Tube) வீடியோக்கள் கைனெக்ட்(kinect) ஐ PC சார்ந்த மெய்நிகர் கேமராகளுடன் இணைந்ததாக காட்டியது.ஏனெனில் கைனெக்ட்(kinect) ஆனது ஒரு கைப்பற்றப்பட்ட காட்சியின் முழு அளவிலான ஆழத்தை கண்டறியும் திறன் கொண்டது(கணினி ஸ்டீரியோ பார்வை மற்றும் கட்டமைப்புடன் கூடிய ஒளி மூலமாக),
க்ரைலோஸ் (Kreylos) , கைனெக்ட் (Kinect) சக்தியை வெளிக்காட்டியது, மற்றும் மெய்நிகர் கேமராவை குறிப்பிட்ட ஆழத்திற்கு இலவச கண்ணோட்ட ஊடுருவலுக்கு அனுமதிக்கின்றது, என்றாலும் கைனெக்ட் (kinect) முன் காட்டப்பட்டுள்ள காட்சியை மட்டும் வீடியோ எடுப்பதற்காக அனுமதிக்கும், கறுப்பான இடங்களின் விளைவாக, குறிப்பிட்ட ஆழத்திற்கு கேமராவினால் வீடியோவை படம்பிடிக்க முடியாமல் உள்ளது.பின்னர், க்ரைலோஸ் மாற்றத்திற்கான மேலதிகமான ஒரு விளக்கத்தை, மெய்நிகர் கேமரா பார்வையில் உள்ள வீடியோ படப்பிடிப்பை மேலும் அதிகரிக்கும் பொருட்டு இரண்டு கைனெக்ட்ஸ்
(Kinects) வீடியோ ஸ்ட்ரீம்களை இணைப்பதன் மூலம் வழங்கியது.கைனெக்ட்ஸ்ஐப் பயன்படுத்தி க்ரைலோஸின் முன்னேற்றங்கள் கைநேக்ட் ஹெகிங்கில் உள்ள ஏனையவர்களின் படைப்புகளின் மத்தியிலும் மற்றும் நியூ யோர்க் டைம்ஸ் கட்டுரையில் உள்ள ஹோம்ப்ருவ் (homebrew) சமூகத்திலும் உள்ளடக்கப்பட்டிருக்கும்.
# மெய்நிகர் ஒளிப்படக்கருவி அமைப்பு

## நிகழ் நேர பதிவு மற்றும் இயக்க கண்காணிப்பு

மெய்நிகர் கேமராக்களானது ஒரு இயக்குனரை மோஷன் கேப்சர் படங்களை உருவாக்குவதற்கும், வீடு அல்லது விண்கலம் போன்ற ஒரு முன் கட்டப்பட்ட டிஜிட்டல் சூழலில், உண்மையான நேரத்தில் டிஜிட்டல் கதாப்பாத் திரங்களின் இயக்கங்களை பார்வையிடுவதற்கு அனுமதிக்கும் வகையில் உருவாக்கப்பட்டுள்ளன. 2009இல் வெளிவந்த 'அவதார்' எனும் படத்திற்கு உருவாக்கப்பட்ட 'ரெசிடென்ட் ஈவில் ' எனும் படத்தில் முதன்முதலாக தொழில்நுட்பம் பயன்படுத்தப்பட்டது. மெய்நிகர் கேமராவின் திசைபடுத்தலும் ஒரு நிலையை கட்டுப்படுத்துவதற்கு மோஷன் கேப்சரின் பயன்பாடும் ஒரு ஆபரேட்டரை உள்ளுணர்வாக நகர்த்தி இலகுவாக நடப்பதன் மூலமும் மெய்நிகர் கேமராவின் ரிக்கை திருப்புவதன் மூலமும் மெய்நிகர் கேமராவை நோக்கப்படுத்த முடிகிறது. ஒரு மெய்நிகர் கேமரா ரிக்கானது, ஆரம்பிப்பதற்கு அல்லது ஒரு பதிவை நிறுத்துவதற்கு மற்றும் வில்லைகளின் பண்புகளை சரிசெய்வதற்கும் பொதுவாக பயன்படுத்தக்கூடிய ஒரு சிறிய மானிட்டர் அல்லது மாத்திரை சாதனம்(Tablet),இயக்க உணரிகள்(notion sensors),விருப்ப ஆதரவு கட்டமைப்பு(optional support framework) மற்றும் விருப்ப ஜாய்ஸ்டிக் அல்லது பொத்தான் கட்டுப்பாடுகள் போன்றவற்றை கொண்டுள்ளது. 1992 இல் எம்ஐடி(MIT) ஊடக ஆய்வகத்தின் மைக்கேல் மெக்கெனா(Michael McKenna) என்பவர் ஒரு மரத்தால் செய்யப்பட்ட அடி மட்டத்திற்கு 3.2 அங்குல சிறிய 'எல்சிடி' தொலைக்காட்சி மற்றும் ஒரு பொலிமஸ் (Polhemus) காந்த இயக்கம் சென்சார் என்பவற்றை பொருத்தும் போது முந்தைய ஆவணப்படுத்தப்பட்ட மெய்நிகர் கேமரா ரிக்கை செய்து காட்டினார் . சேப்பல் ஹில்லில்(Chapel Hill) உள்ள வடக்கு கரோலினா பல்கலைக்கழகத்தில் நடாத்தப்பட்ட ஒத்திகை திட்ட நிகழ்ச்சியில் இரட்டை மூன்று அச்சு ஜாய்ஸ்டிக்குகள் மற்றும் ஒரு ஆறு டிகிரி சுதந்திரம் உள்ள இயக்கம் தட மற்றும் ஒரு டிஜிட்டல் பொத்தானை கொண்டுள்ள UNC கண் விழி என அழைக்கப்படும் பில்லியர்ட் பந்து வடிவ முட்டி உட்பட மெய்நிகர் கேமரா பார்வை கட்டுப்பாட்டுக்கான பல பௌதீக உள்ளீட்டு சாதனங்களை உற்பத்தி செய்துள்ளது.
# புரோமின் சோதனை

**புரோமின் சோதனை** *(Bromine test)* என்பது கரிம வேதியியலில் நிறைவுறாப் பண்பு அதாவது கார்பன் கார்பன் இரட்டைப் பிணைப்பு அல்லது முப்பினைப்பு மற்றும் பீனால்கள் ஆகியவற்றின் இருப்பைக் கண்டறிய உதவும் ஒரு சோதனையாகும்.  
சோதிக்கப்பட வேண்டிய மாதிரி உப்பு, இருகுளோரோமீத்தேன் அல்லது கார்பன் நாற்குளோரைடு போன்ற கரிமக் கரைப்பானில் உள்ள தனிமநிலை புரோமினுடன் சேர்த்து சூடுபடுத்தப்படுகிறது. இவ்வினையில் புரோமினுடைய ஆழ்ந்த பழுப்புநிறம் மறைந்து போனால் அம்மாதிரி உப்பு அநேகமாக ஒரு இரட்டைப் பிணைப்பு அல்லது முப்பிணைப்பு அல்லது பீனால் சேர்மமாக இருக்கலாம். தொடர்ந்து வெண்மை நிறத்தில் வீழ்படிவு உருவாகுமேயானால் அது புரோமினேற்றம் அடைந்த பீனால் என்பது உறுதிப்படுகிறது. அதிகமான புரோமின் வினையில் பங்கேற்று நிறம் குறைந்த கரைசல் தோன்றினால் அது அதிகமான நிறைவுறாத்தன்மை அதாவது முப்பிணைப்பு உள்ள ஒரு சேர்மமாக இருக்கும் எனக் கருதலாம்.  
பழுப்பு நிறம் மறையவில்லை எனில் , அநேகமாக அம்மாதிரி உப்பு ஒரு ஆல்க்கீன் ஆக இருக்கலாம். ஏனெனில் ஆல்க்கீன் தனிமநிலை புரோமினுடன் வினைபுரியாது அல்லது மிக மெதுவாக வினைபுரியும். எனவே, ஆல்க்கீனின் இருப்பை உறுதிப்படுத்திக் கொள்ள அடுத்ததாக பொட்டாசியம் பெர்மாங்கனேட்டு சோதனை மேற்கொள்ளப்படுகிறது. அளவறி பகுப்பாய்வு முறையில் அயோடின் மதிப்பு கண்டறிவதன் மூலமாகவும் நிறைவுறாப் பண்பை உறுதிப்படுத்தமுடியும்.  
புரோமின் சோதனை ஒரு எளிய பண்பறி பகுப்பாய்வு சோதனையாகும். தெரியாத சேர்மங்கள் மற்றும் கட்டமைப்புத் தோற்றங்கள் ஆகியனவற்றை கண்டறிந்து உறுதிப்படுத்திக் கொள்ள, அணுக்கரு காந்த ஒத்ததிர்வு மற்றும் அகச்சிவப்பு நிறமாலையியல் போன்ற நவீன சோதனை முறைகள் தற்காலத்தில் பயன்படுத்தப்படுகின்றன.
# அமெரிக்க மருத்துவ இயற்பியலாளர் சங்கம்

**அமெரிக்க மருத்துவ இயற்பியலாளர் சங்கம்** (AApM- American association of physicist in medicine) என்பது அறிவியல் மற்றும் தொழில்துறை சார்ந்த ஒருஅமைப்பாகும். இச்சங்கம் 1958ல் தொடங்கப்பட்டது. 8000 உறுப்பினர்களைக் கொண்டது. மருத்துவத் துறையில் இதன் உறுப்பினர்கள் பொதுவாக கதிர்வீச்சின் செயல்பாடுகள், கதிர்படம் எடுத்தல், கதிர்மருத்துவம், துல்லியமாக கதிர்வீச்சினைக் கையாள்வது, பதுகாப்பாகச் செயல்படுவது முதலியவற்றைக் கண்காணிக்கிறார்கள். மருத்துவத்தின் பலதுறைகளிலும் அவர்களின் பங்களிப்புள்ளது. மருத்துவத்திற்கும் தொழில்நுட்பனர்களுக்கும் இடையே ஒரு பாலமாக உள்ளனர். துறைசார்ந்த கல்வியிலும் ஆராய்ச்சியிலும் ஈடுபாடுடையவர்கள். நோயாளியின் பாதுகாப்பு இவர்களின் முக்கிய பணியாகும். பன்னாட்டு மருத்துவ இயற்பியலாளர் அமைப்பின் (IOMP) உறுப்பு நாடாகவும் உள்ளது.  
மருத்துவ இயற்பியல் பற்றிய அறிவைப் பரப்புவதில் முக்கிய பங்கினை வகிக்கிறது. மருத்துவ இயற்பியல் சஞ்சிகை இவர்களால் வெளியிடப்படுகிறது. அமெரிக்க மருத்துவ இயற்பியல் கல்லூரி (American college of medical physics- ACMP ) பட்டம் வழங்குகிறது. இப்பட்டம் இல்லாமல் அமெரிக்காவில் மருத்துவ இயற்பியலாளராக பணியில் சேரமுடியாது.
# கெல்லிங்கின் சோதனை

**கெல்லிங்கின் சோதனை** (*Kelling's test*) என்பது இரைப்பை நீரில் லாக்டிக் அமிலத்தின் இருப்பைக் கண்டறிய உதவும் ஒரு சோதனையாகும்.
# கெல்லிங்கின் சோதனை

## செயல்முறை

இரண்டு சொட்டுகள் இரும்பு(III) குளோரைடை வாலை வடிநீருடன் சேர்த்து ஒரு சோதனைக் குழாயில் எடுத்துக் கொள்ளப்படுகிறது. கரைசலை நன்றாகக் கலந்து இரண்டு பகுதிகளாகப் பிரித்துக் கொள்ள வேண்டும். ஒரு மில்லிலிட்டர் இரைப்பை நீரை ஒரு சோதனைக் குழாயிலும், அதே அளவு வாலை வடிநீரை ஒரு கட்டுப்படுத்தியாக மற்றொரு சோதனைக் குழாயிலும் எடுத்துக் கொள்ள வேண்டும். இரைப்பை நீர் உள்ள சோதனைக் குழாயில் லாக்டிக் அமிலம் இருந்தால் பெர்ரிக் லாக்டேட் உருவாகி கரைசல் மஞ்சள் நிறமாகிறது .
# சுல்லிவான் வினை

**சுல்லிவான் வினை** *(Sullivan reaction)* என்பது புரதங்களில் சைசுடீன் அல்லது சிசுடீன் இருக்கிறதா என்பதைக் கண்டறிய உதவும் ஒரு வேதியியல் பரிசோதனையாகும். சிசுடீன் அல்லது சைசுடீன் உள்ள புரதத்தை சோடியம் 1,2-நாப்தாகுயினோன்–4-சல்போனேட்டு மற்றும் சோடியம் இருதையோனைட்டு ஆகியனவற்றுடன் காரச்சூழலில் சூடுபடுத்தினால் சிவப்பு நிறம் தோன்றும் .
# பாராபசார்

**பாராபசார்** *(Barabazar)* என்பது இந்தியாவின் மேற்கு வங்காளம் மாநிலத்தில் உள்ள புருலியா மாவட்டத்தில் அமைந்துள்ள ஒரு கணக்கெடுப்பில் உள்ள ஊர் ஆகும்.
# பாராபசார்

## புவியியல் அமைப்பு

23.36° வடக்கு 86.65° கிழக்கு என்ற அடையாள ஆள்கூறுகளில் பாராபசார் நகரம் பரவியுள்ளது. சோட்டா நாக்பூர் பீடபூமியில் தாழ்ந்த படிநிலையை இந்நகரம் உருவாக்குகிறது. பொது சூழ்நிலையில் பார்ப்பதற்கு இந்நிலப்பகுதியில் சிதறிய மலைகள். காணப்படுவது போல உள்ளது.
# பாராபசார்

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பாராபசார் நகரத்தின் மொத்த மக்கள் தொகை 7,5729 ஆகும் இம்மக்கள் தொகையில் 53% பேர் ஆண்கள் மற்றும் 47% பேர் பெண்கள் ஆவர். இம்மக்கள் தொகையில் கல்வியறிவு சதவீதம் 67% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 59 சதவீதத்தினர் கல்வியறிவு பெற்றவர்களாகவும் பெண்களில் 41 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 13% அளவில் உள்ளனர்.
# பாராபசார்

## கலாச்சாரம்

பாரா பசார் நகரத்திற்கு அருகே பாக்பிராவில் சமணர்களின் கோவில்கள் பதினாறு எஞ்சியுள்ளன. இவற்றில் சில கோயில்கள் மற்றும் படங்கள் சுமார் 2,000 ஆண்டுகளுக்கு முற்பட்டவையாகும் . இந்நகரின் வடமேற்கு முனையில் பரிசுத்த நாசரேத்தின் ஆர்மேனியன் தேவாலயம் அமைந்துள்ளது மற்றும் கொல்கத்தா பகுதியில் அமைந்துள்ள மூன்று ஆர்மேனியன் கிரித்துவ தேவாலயங்களில் இதுவும் ஒன்றாகும்.
# பாராபசார்

## கல்வி

பாராபாகும் மேல்நிலைப் பள்ளி, பாராபசார் மேல்நிலைப் பள்ளி மற்றும் பாராபசார் மகளிர் உயர்நிலைப் பள்ளி ஆகிய இரண்டு கல்வி நிலையங்கள் பாராபசார் நகரில் அமைந்துள்ளன. பாராபசார் பிக்ராம் துடு நினைவு கல்லூரி என்ற ஒரே ஒரு கல்லூரி மட்டுமே இங்கு உள்ளது.
# பதேகாட் சாகிப் மாவட்டம்

**பதேகாட் சாகிப் மாவட்டம்** (Fatehgarh Sahib district) வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் பதேகாட் சாகிப் ஆகும்.  
பஞ்சாப் மாநிலத்தின் குறைவான மக்கள் தொகை கொண்ட பர்னாலா மாவட்டத்திற்கு அடுத்து இரண்டாவதாக பதேகாட் சாகிப் மாவட்டம் உள்ளது.
# பதேகாட் சாகிப் மாவட்டம்

## மாவட்ட அமைவிடம்

பஞ்சாப் மாநிலத்தின் தென்கிழக்கில் அமைந்த பதேகாட் சாகிப் மாவட்டத்தின் வடகிழக்கில் ரூப்நகர் மாவட்டம், கிழக்கில் மொகாலி மாவட்டம், தென்கிழக்கில் பட்டியாலா மாவட்டம், தென்மேற்கில் சங்கரூர் மாவட்டம், வடமேற்கில் லூதியானா மாவட்டம் எல்லைகளாக உள்ளது.
# பதேகாட் சாகிப் மாவட்டம்

## மாவட்ட நிர்வாகம்

இம்மாவட்டம் பஸ்சி பதானா, பாதேகாட் சாகிப், அம்லோ மற்றும் கமனொன் என நான்கு வருவாய் வட்டங்களையும்; 446 கிராமங்களையும்; பஸ்சி பதானா, சிர்ஹிந்த் பதேகாட் சாகிப், அம்லோ, கோபிந்துகாட் மற்றும் கமனோன் எனும் ஐந்து நகராட்சி மன்றங்களையும்; பஸ்சி பதானா, கேரா, சர்ஹிந்த், அம்லோ மற்றும் கமனோன் என நான்கு ஊராட்சி ஒன்றியங்களையும் கொண்டுள்ளது.
# பதேகாட் சாகிப் மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 6,00,163 ஆக உள்ளது. நகர்புறங்களில் 30.9% மக்கள் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி 11.5% விகிதம் ஆக உயர்ந்துள்ளது. மக்கள் தொகையில் 3,20,795 ஆண்களும் மற்றும் 2,79,368 பெண்களும் உள்ளனர். ஆயிரம் ஆண்களுக்கு 871 பெண்கள் என்ற விகிதத்தில் பாலின விகிதம் உள்ளது. 1180 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 509 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு 79.4 % ஆக உள்ளது. மக்கள் தொகையில் பட்டியல் சமூக மக்கள் 1,92,493 ஆக உள்ளனர்.
# பதேகாட் சாகிப் மாவட்டம்

## மக்கள் தொகையியல்

### சமயம்

இம்மாவட்டத்தில் சீக்கிய சமய மக்கள் தொகை 71.23% ஆகவும், இந்து சமயத்தவரின் மக்கள் தொகை 25.47% ஆகவும், இசுலாமிய சமய மக்கள் தொகை 2.80% ஆகவும், கிறித்தவ, பௌத்த, சமண சமய மக்கள் தொகை மிகக் குறைவாக உள்ளது.
# பதேகாட் சாகிப் மாவட்டம்

## மக்கள் தொகையியல்

### மொழிகள்

பஞ்சாப் மாநிலத்தின் ஆட்சி மொழியான பஞ்சாபி மொழியுடன், இந்தி, உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# மோகா மாவட்டம்

**மோகா மாவட்டம்** அல்லது **மொகா மாவட்டம்** (Moga district) வடமேற்கு இந்தியாவின் பஞ்சாப் மாநிலத்தின் 23 மாவட்டங்களில் ஒன்றாகும். இம்மாவட்டத் தலைமையிட நகரம் மோகா ஒரு மாநகராட்சி ஆகும்.  
இம்மாவட்ட மக்களில் 40% - 45% விழுக்காட்டினர் அமெரிக்க ஐக்கிய நாடு, கனடா மற்றும் ஐக்கிய இராச்சியங்களில் பணி புரியும் வெளிநாடு வாழ் இந்தியர்களாக உள்ளனர். இம்மாவட்ட மக்கள் மால்வா பண்பாட்டைப் பின்பற்றுபவர்கள்.
# மோகா மாவட்டம்

## பஞ்சாப்பில் அமைவிடம்

மொகா மாவட்டத்தின் வடக்கில் ஜலந்தர் மாவட்டம், கிழக்கில் லூதியானா மாவட்டம், தென்கிழக்கில் பர்னாலா மாவட்டம், தெற்கில் பதிண்டா மாவட்டம், தென்மேற்கில் பரித்கோட் மாவட்டம், வடமேற்கில் பெரோஸ்பூர் மாவட்டம் எல்லைகளாக உள்லது.
# மோகா மாவட்டம்

## மாவட்ட நிர்வாகம்

மொகா மாவட்டம் மொகா, பாகபுராணா, நிகில் சிங் வாலா, தரம்கோட் என நான்கு வருவாய் வட்டங்களும்; மொகா, மொகா , பாகபுராணா, நிகில் சிங் வாலா, கோட்-சே கான் (இருப்பு) தரம்கோட் என ஆறு ஊராட்சி ஒன்றியங்களும்; 318 கிராமங்களும்; பாகபுராண மற்றும் தரம் கோட் என இரண்டு நகராட்சி மன்றங்களும்; பத்னி காலன், நிகில் சிங் வாலா மற்றும் கோட்-சே கான் என மூன்று நகரப் பஞ்சாயத்துகளும்; மொகா எனும் மாநகராட்சியும் கொண்டுள்ளது.
# மோகா மாவட்டம்

## அரசியல்

மொகா மாவட்டம் நிகில் சிங் வாலா (தனி), பாகபுராணா, மொகா மற்றும் தரம்கோட் என நான்கு சட்டமன்ற தொகுதிகளைக் கொண்டுள்ளது.
# மோகா மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 995,746 ஆக உள்ளது. கிராமப்புறங்களில் 77.18% மக்களும்; நகரப்புறங்களில் மக்களும் 22.82% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி 11.28%% விகிதம் ஆக உயர்ந்துள்ளது. மக்கள் தொகையில் 525,920 ஆண்களும் மற்றும் 469,826 பெண்களும் உள்ளனர். ஆயிரம் ஆண்களுக்கு 893 பெண்கள் என்ற விகிதத்தில் பாலின விகிதம் உள்ளது. 2,242 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 444 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு 70.68% ஆகவும், ஆண்களின் படிப்பறிவு 74.44% ஆகவும், பெண்களின் படிப்பறிவு 66.48% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 107,336 ஆக உள்ளது.
# மோகா மாவட்டம்

## மக்கள் தொகையியல்

### சமயம்

இம்மாவட்டத்தில் சீக்கிய சமய மக்கள் தொகை 818,921 (82.24 %) ஆகவும், இந்து சமயத்தவரின் மக்கள் தொகை 158,414 (15.91 %) ஆகவும், இசுலாமிய சமய மக்கள் தொகை 9,388 (0.94 %) ஆகவும், கிறித்தவ, பௌத்த, சமண சமய மக்கள் தொகை மிகக் குறைவாக உள்ளது.
# மோகா மாவட்டம்

## மக்கள் தொகையியல்

### மொழிகள்

பஞ்சாப் மாநிலத்தின் ஆட்சி மொழியான பஞ்சாபி மொழியுடன், இந்தி, உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# மோகா மாவட்டம்

## புகழ் பெற்றவர்கள்

- பிந்தரன் வாலா (காலிஸ்தான் இயக்கத் தலைவர்)
- லாலா லஜபதி ராய்
# மோகா மாவட்டம்

## திரைப்படத்தில்

புற்றுநோய் அதிகமாக உள்ள மோகா மாவட்டம் தொடர்பான புற்று நோய் விழிப்புணர்வு குறித்து **உத்தா பஞ்சாப்** என்ற திரைப்படம் வெளிவர உள்ளது.
# லங்காகிளியர்

**லங்காகிளியர்** என்பது இலங்கையின் மிகப்பெரிய பணக்கொடுக்கல் வாங்கலுக்கான உட்கட்டமைப்பு வசதியாகும். இது 2002 ஆம் ஆண்டு மாசி மாதம் உருவாக்கப்பட்ட ஒரு அமைப்பாகும். இது இலங்கை மத்திய வங்கிக்கும்(CBSL), இலங்கை மத்திய வங்கியால் உரிமம் அளிக்கப்பட்ட அனைத்து வணிகவங்கிகளுக்கும் உரியதாகும். லங்காகிளியர் ஆனது இலங்கையின் மிகப்பெரும் வங்கிகளுக்கு இடையேயான பணப்பரிமாற்ற வலையமைப்பான 'லங்கா பே' இனுடைய செயற்படுத்துனர் ஆகும்.  
2016 ஆம் ஆண்டு மாசி மாதத்திற்கு அமைவாக லங்காகிளியரினுடைய பங்குதாரர்களாக பின்வரும் நிறுவனங்கள் விளங்குகின்றன. அமானா வங்கி, ஆக்சிஸ் வங்கி, இலங்கை வங்கி, கார்கில்ஸ் வங்கி, இலங்கை மத்திய வங்கி, சிற்றி வங்கி, சிலோன் வணிக வங்கி, சிலோன் வளர்ச்சி நிதிநிறுவன வங்கி, கபிப் வங்கி, ஹற்றன் தேசிய வங்கி, எச்எஸ்பீசீ இலங்கை, ஐசிஐசிஐ வங்கி, இந்தியன் வங்கி, எம்சீபீ வங்கி, தேசிய அபிவிருத்தி வங்கி, நாட்டு அறக்கட்டளை வங்கி, பான் ஆசிய வங்கி, மக்கள் வங்கி, சம்பத் வங்கி, செலான் வங்கி மற்றும் யூனியன் வங்கி.
# லங்காகிளியர்

## வங்கிகளிடைப் பணவழங்கீட்டு முறைமை

இலங்கை வங்கிகளுக்கிடையிலான பணவழங்கீட்டு முறைமை (*Sri Lanka Interbank Payment System - SLIPS*) என்பது லங்காகிளியரினால் உருவாக்கப்பட்ட இலங்கையிலுள்ள வணிகவங்கிக் கணக்குகளுக்கு இடையேயான பணப்பரிமாற்ற வலையமைப்பாகும். இதன் உறுப்பு வங்கிகளுக்கிடையில் ஒரேநாளில் ஐந்து மில்லியன் ரூபாய் வரை பெறுமதியான பணப்பரிமாற்றங்களை பாதுகாப்பானதாகவும் தாள்களற்ற முறையிலும் மேற்கொள்ள இம்முறைமை வழியமைக்கிறது.
# லங்காகிளியர்

## பொது அட்டை மற்றும் பணவழங்கீட்டு மாற்று

பொது அட்டையும் பணவழங்கீட்டு மாற்றும் (*Common Card and Payment Switch - CCAPS*) எனப்படும் இச்சேவையானது ***லங்கா பே*** என்ற வணிகப்பெயரில் ஆடி மாதம் 2013 ஆம் ஆண்டு உருவாக்கப்பட்டது. இதுவே இலங்கையின் வலுவான மிகவும் மேம்பட்ட செயல்திறன்மிக்க கொடுக்கல் வாங்கலுக்கான உட்கட்டமைப்பாகும். இலங்கை மத்திய வங்கியானது CCAPS இனை இலங்கை நாட்டின் பணவழங்கீட்டு மாற்றாக ஒப்புதல் அளித்துள்ளது.  
CCAPS ஆனது பின்வரும் பிரிவுகளாக மேலும் பிரிக்கப்படுகின்றது
- லங்கா பே பொது தன்னியக்க வங்கி இயந்திர *(ATM)* மாற்றி *(CAS)*
- லங்கா பே பகிரப்பட்ட தன்னியக்க வங்கி இயந்திர மாற்றி *(SAS)*
- லங்கா பே தேசிய அட்டை திட்டம் *(NCS)*
- லங்கா பே பொது இலத்திரனியல் பணப்பரிமாற்ற மாற்றி *(CEFTS)*
- லங்கா பே பொது விற்பனை முனை *(POS)* மாற்றி *(CPS)*
- பொது செல்லிடத் தொலைபேசி மாற்றி *(CMobS)*  
இலங்கை மத்திய வங்கியால் கார்த்திகை 30 ஆம் திகதி 2015 ஆம் ஆண்டு வெளியிடப்பட்ட *கொடுக்கல் வாங்கல் மற்றும் உடன்படிக்கை தொடர்பான ஏழாம் இலக்க சுற்றுநிரூபத்தின்படி* இலங்கையில் உள்ள அனைத்து அங்கீகரிக்கப்பட்ட வங்கிகளும் கட்டாயமாக CAS, CEFTS, CPS, மற்றும் CMobS போன்ற வலையமைப்புக்களில் மார்ச் 31 2016, புரட்டாதி 30 2016, மார்கழி 31 2016, புரட்டாதி 30 2017 திகதிகளுக்குள் இணைந்திருத்தல் கட்டாயமாக்கப்பட்டு உள்ளது.
# வின்சென்ட் விகில்சுவொர்த்

**வின்சென்ட் விகில்சுவொர்த்** (Sir Vincent Wigglesworth) (1899 ஏப்ரல் 17-1994 பிப்ரவரி 11) இவரது முழுப்பெயர் **சர் வின்சென்ட் பிரையன் விகில்ஸ் வொர்த்** எனப்படும் இவர், பூச்சியியலராகவும், ஆராய்ச்சியாளர் மற்றும் பேராசிரியராகவும் அறியப்படுகிறார். மேலும், பூச்சியினங்கள் குறித்த பல அரிய உண்மைகளை உலகுக்கு எடுத்துக் கூறிய இங்கிலாந்து பூச்சியியல் வல்லுநராகவும், முதல் உலகப்போரின்போது, ராணுவத்தில் பணிபுரிந்தவராகவும் மற்றும் கேம்பிரிட்ஜில் உள்ள பூச்சி உடலியல் பிரிவின் வேளாண்மை ஆராய்ச்சி கவுன்சில் இயக்குநராகவும் நியமிக்கப்பட்டிருந்தார் என்பது மூலத்தில் அறியப்பட்டது.
# வின்சென்ட் விகில்சுவொர்த்

## அறிமுகமும், ஆய்வும்

வின்சென்ட் விகில்சுவொர்த், இங்கிலாந்தின் லங்காஷயர் கவுன்டியில் உள்ள கிர்க்ஹாம் நகரில் 1899-ம் ஆண்டில் பிறந்தவர். அவரது தந்தை ஒரு மருத்துவராவார் (*வின்சென்ட் விகில்சுவொர்த்தின் பள்ளிப்படிப்பு பற்றிய மூலங்கள் இல்லை*) தனது தந்தையைப்போல் மருத்துவம் படிக்க கல்லூரியில் சேர்ந்தார். அதேவேளையில், கல்வி உதவித்தொகை பெற்று கேம்பிரிச்சுப் பல்கலைக்கழகத்தில் சில ஆராய்ச்சிகளை மேற்கொள்ளத் தொடங்கியதுடன் அவரது பேராசிரியர் ஆலோசனைப்படி, கரப்பான் பூச்சி குறித்த ஆராய்ச்சியில் இறங்கினார். அதன் பிறகுதான், பூச்சிகள் உலகின் மீது இவருக்கு ஆர்வம் பெருக்கெடுத்தது. பூச்சிகளின் உடல் அமைப்பு, திசுக்கள், உறுப்புகள் தொடர்பாக பல்வேறு ஆராய்ச்சிகளில் ஈடுபட்டார்.
# வின்சென்ட் விகில்சுவொர்த்

## களப்பணியும், கண்டுபிடிப்பும்

முதல் உலகப்போரின்போது, ராணுவத்தில் பணிபுரிந்த விகில்சுவொர்த், லண்டன் ஸ்கூல் ஆஃப் ஹைஜீனில் விரிவுரையாளராகவும் பணியாற்றினார். அதோடு, லண்டன் பல்கலைக்கழகம் மற்றும் கேம்பிரிட்ஜ் பல்கலைக்கழகத்தில் பூச்சியியல் துறையில் பணியாற்றிய இவர், கேம்பிரிட்ஜில் உள்ள பூச்சி உடலியல் பிரிவின் வேளாண்மை ஆராய்ச்சி கவுன்சில் இயக்குநராகவும் நியமிக்கப்பட்டார். மேலும், பூச்சிகளின் [[உருமாற்றம் குறித்த இவரது கண்டுபிடிப்பு மிகவும் முக்கியத்துவம் வாய்ந்ததாக கருதப்படுகிறது. தென் அமெரிக்காவில் காணப்படும் குருதி உறிஞ்சும் பூச்சிகளில் ஒரு முக்கியமான வளர்ச்சி ஆர்மோன், அதன் மூளைச் செல்களில் உள்ள நரம்புச் சுரப்பிகளில் உற்பத்தியாகிறது என்பது இவரது ஆய்வில் தெரியவந்தது. சில பூச்சிகள் ஒரு குறிப்பிட்ட வளர்ச்சி நிலையை எட்டும்வரை, முதிர்ச்சிக்கான அம்சங்கள் அதன் உடலில் ஏற்படாதவாறு வேறு சில ஆர்மோன்கள் தடுக்கின்றன என்பதை கண்டறிந்த வின்சென்ட், அதற்கு **ஜுவனைல் ஹார்மோன்** (Juvenile hormone )எனப் பெயரிட்டார். பூச்சியின உருமாற்றம் தொடர்பாக தெளிவான கோட்பாட்டை உருவாக்கியவர். பூச்சிகளின் அமைப்பியல் மற்றும் வளர்ச்சிப் பண்புகளை அவற்றின் மரபணு கூறுகளின் ஆர்மோன்கள் தீர்மானிக்கின்றன என்பதையும் கண்டறிந்தார்.
# வின்சென்ட் விகில்சுவொர்த்

## படைப்பும், பட்டமும்

வின்சென்ட் பிரையன் விகில்ஸ் வொர்த், 1934-ல் ‘**இன்செக்ட் ஃபிசியாலஜி**’ (Insect physiology) என்ற நூலை எழுதினார். இது இன்றளவும் பூச்சியியல் துறை மாணவர்களுக்கான வழிகாட்டி நூலாகத் திகழ்கிறது. 1939-ல் இவர் எழுதிய ‘**தி பிரின்சிபல்ஸ் ஆஃப் இன்செக்ட் ஃபிசியாலஜி**’ (The Principles Of Insect Physiology) என்ற நூல் அத்துறையில் ஆராய்ச்சி செய்பவர்களுக்கு இன்றியமையாத நூலாக கருதப்படுகிறது. தன் ஆராய்ச்சிகள் குறித்து 300 கட்டுரைகள் எழுதி வெளியிட்டார். இவரது அனைத்து நூல்களுமே உலகம் முழுவதும் பிரபலமடைந்தன.  
உலகம் முழுவதும் உள்ள ஏராளமான கல்லூரிகள், பல்கலைக்கழகங்களில் விரிவுரைகள் ஆற்றினார். பயன்பாட்டு உயிரியல் சங்கத்தின் தலைவராக நியமிக்கப்பட்டார். லண்டன் ராயல் சொசைட்டியின் உறுப்பினராகத் தேர்ந்தெடுக்கப்பட்டு, 1964-ல் இவருக்கு ‘**சர்**’ பட்டம் வழங்கப்பட்டது. இது தவிர, ஏராளமான பட்டங்கள், விருதுகளைப் பெற்றுள்ளார். பூச்சிகள் பற்றிய ஆராய்ச்சிகள் பன்னெடுங்காலமாக நடக்கின்றன. ஆனால், பூச்சிகளின் உடற்கூறியல் குறித்து ஆராய்ந்து, அதற்கென்ற ஒரு புதிய அறிவியல் துறைக்கு அடித்தளமிட்ட வின்சென்ட் விகில்சுவொர்த் 95-வது வயதில் 1994-ல் மறைந்தார்.
# வினாக்கொத்து

**வினாக்கொத்து** (*questionnaire*) என்பது பதிலாளி ஒருவரிடமிருந்து பதில்களை பெறுவதற்காக வினாக்களை கோர்வையாகக் கொண்ட ஒரு பத்திரம் ஆகும். வினாக்கொத்து சில சமயங்களில் புள்ளிவிபரவியல் ஆய்வுக்கும் பயன்படுத்தபட்டுவருகின்றது. வினாக்கொத்தானது 1838 ஆம் ஆண்டு லண்டனில் உள்ள புள்ளிவிபரவியல் சமூகத்தினால் அறிமுகப்படுத்தப்பட்டது. இதன் பிரதியானது புள்ளிவிபரவியல் சமூகத்தின் இதழில் 1838 ஆம் ஆண்டு தொகுதி ஒன்று, வெளியீடு ஒன்று, ஐந்து தொடக்கம் பதின் மூன்று வரையான பக்கங்களில் வெளியிடப்பட்டுள்ளது.  
வினாக்கொத்து மற்றைய கணிப்பாய்வுகளை விட சில அனுகூலங்களை கொண்டுள்ளது. அவையாவன, செலவு குறைந்தது மற்றும் ஒப்பீட்டளவில் நேர்காணல், தொலைபேசி கணிப்பாய்வுகளை விட குறைந்தளவான முன்னாயத்தம் போதுமானது. மேலும் வரையறுக்கப்பட்ட பதில்களைக் கொண்டிருப்பதனால் தொகுப்பதற்கும் இலகுவானது. இந்த வரையறுக்கப்பட்ட பதில்களானது சில சமயங்களில் பயனாளிகளை வெறுப்பூட்டுவதாகவும் அமைந்துள்ளது. இந்த வினாத்தாளின் வினாக்கள் வரையறுக்கப்பட்டிருப்பதன் காரணமாக பதிலாளி வினாக்களை வாசித்து பதிலளிக்கக்கூடியதாக உள்ளது. ஆகவே குறிப்பிட்ட சில மக்களுக்கு வினக்கொத்தின் மூலம் தான் ஆய்வு நடத்த வேண்டும் என்ற அவசியமில்லை.  
மற்றைய கணிப்பாய்வுகளில் ஏற்படும் வினாக்கட்டமைப்பு மற்றும் சொற்பிரயோகங்கள் தொடர்பான பிரச்சனைகள் இந்த வினாக்கொத்து கணிப்பிலும் காணப்படுகின்றது.
# வினாக்கொத்து

## வகைகள்

மாறிகள் தொடர்பான வினாக்களை உள்ளடக்கிய வினாக்கொத்தும், அளவீடு தொடர்பான அல்லது சுட்டிகள் தொடர்பான வினாக்கொத்தும் குறிப்பிடத்தக்க வேறுபாடுகளுடன் பிரித்தறியமுடியும்.
# வினாக்கொத்து

## வினாக்கொத்து உருவாக்கம்

### வினா வகைகள்

பொதுவாக வினாக்கொத்தானது பதிலாளியிடமிருந்து எதிர்பார்க்கப்படும் பதில்களுக்கான பல வினாக்களை தொகுப்பாக கொண்டுள்ளது. விபரிக்கப்பட வேண்டிய விடை கொண்ட வினாக்களுக்கும், வரையறுக்கப்பட்ட விடை கொண்ட வினாக்களுக்கும் இடையில் குறிப்பிடத்தக்க வேறுபாடு உள்ளது. விபரிக்கப்பட வேண்டிய விடை கொண்ட வினாக்களுக்கு பதிலாளி விடைகளை தானாக உருவாக்கக்கூடியதாகவும், வரையறுக்கப்பட்ட விடை கொண்ட வினாக்களுக்கு வழங்கப்பட்ட விடைகளிலிருந்து ஒன்றை தெரிவு செய்து கொள்ளக்கூடியதாகவும் அமையும். வரையறுக்கப்பட்ட விடை கொண்ட வினாக்கள் வெளிப்படையானதாகவும் முழுமையான பரஸ்பரத்தைக் கொண்டதாகவும் அமைந்திருக்கும். இந்த வரையறுக்கப்பட்ட விடை கொண்ட வினாக்கள் நான்கு வகையான பதில் அளவீட்டு முறைகளை கொண்டுள்ளது:
- இணைக்கவர் (இரு தெரிவு), இங்கு பதிலாளி பதிலளிப்பதற்கு இரண்டு தெரிவுகள் வழங்கப்பட்டிருக்கும்
- பெயர் ரீதியான- பல்தெரிவு ,இங்கு பதிலாளி பதிலளிப்பதற்கு இரண்டுக்கு மேற்பட்ட தெரிவுகள் ஒழுங்கற்ற முறையில் அமைந்திருக்கும்.
- வரிசையளவில் – பல்தெரிவு, இங்கு பதிலாளி பதிலளிப்பதற்கு இரண்டுக்கு மேற்பட்ட விடைகள் ஒழுங்கில் வழங்கபட்டிருக்கும்.
- (வரையறுக்கப்பட்ட) தொடர்ச்சியான , இங்கு பதிலாளி பதிலளிப்பதற்கு தொடர்ச்சியான பதில்கள் வழங்கப்பட்டிருக்கும்.  
விபரிக்கப்பட வேண்டிய விடை கொண்ட வினாக்களுக்குரிய பதிலாளியின் பதில்களுக்குரிய துலங்கலானது பின்னர் குறிப்பிடப்படும். உதராணமாக விபரிக்கப்பட வேண்டிய விடை கொண்ட வினாக்களுக்குரிய பதில்கள் பதிலாளியால் முழுமையாக்கப்படவேண்டும்.
# வினாக்கொத்து

## வினாக்கொத்து உருவாக்கம்

### வினா ஒழுங்கு

பொதுவாக வினாக்கள் தர்க்கரீதியாக ஒழுங்கமைக்கப்பட்டிருக்க வேண்டும். மிகவும் துல்லியமான பதில்களைப் பெறுவதற்காக வினாக்கள், குறைந்த முக்கியத்துவமான வினாக்களிலிருந்து மிக முக்கியமான வினாக்களை நோக்கியும், உண்மைகள் மற்றும் பழக்கவழக்கங்கள் சம்பந்தமான வினாக்களிலிருந்து மனப்பாங்கு தொடர்பான வினாக்களை நோக்கியும், பொதுவான வினாக்களிலிருந்து குறிப்பிட்ட வினாக்களை நோக்கியும் இருத்தல் வேண்டும்.  
ஓர் ஒழுங்கு முறையில் வினாக்களை வினவுவதற்காக பொதுவாக வினாக்களை அமைக்கும் முறையொன்று பினபற்றப்படுகிறது. அந்த ஒழுங்கு முறையானது:
# வினாக்கொத்து

## வினாக்கொத்து உருவாக்கம்

### வினா ஒழுங்கு

#### வகைப்படுத்தல்

1. ஆரம்ப வினாக்கள்
1. பெயர்ச்சி வினாக்கள்
1. கடந்து செல்லக்கூடிய வினாக்கள்
1. சிரமமான வினாக்கள்
1. மாற்று வினாக்கள்  
வகைப்படுத்தல் என்பது ஆரம்ப கட்டத்திலேயே பதிலாளி குறித்த வினாக்கொத்தை முழுமையாக்க வேண்டுமா, இல்லையா என்பதை குறிக்கின்றது. ஆரம்ப வினாக்கள் இலகுவாக விடையளிக்கக் கூடியதாகவும், பதிலாளியின் கவனத்தை கணிப்பாய்வு தொடர்பாக ஈர்ப்பதாகவும் அமைந்திருக்கும் அதேவேளையில் குறித்த ஆய்வின் நோக்கத்தை சார்ந்திருக்க வேண்டிய அவசியமில்லை. பெயர்ச்சி வினாக்கள் பல தரப்பட்ட விடயங்களை ஒன்றிணைக்ககூடியதாக அமைந்திருக்க வேண்டும். கடந்து செல்லக்கூடிய வினாக்கள் என்பது உதராணமாக “ஆம் எனில் மூன்றாம் வினாவிற்கு விடையளிக்கவும் இல்லை எனில் ஐந்தாம் வினாவிற்கு விடையளிக்கவும்”. சிரமமான வினாக்கள் இறுதியை நோக்கி அமைந்திருக்கும் ஏனெனில் பதிலாளி பதிலளிக்ககூடிய ஒரு மனோநிலையை அடைந்திருப்பார். இணையத்தள நேரடித்தொடர்பு வினாக்கொத்தை நிரப்பும் போது மதிப்பீட்டு குறிகாட்டியானது வினாக்கள் முடியுறும் தறுவாயில் இருப்பதை பதிலாளி உணரும்போது பதிலாளிகள் சிரமமான வினாக்களுக்கு பதிலளிக்க மேலும் தயாராகிறார்கள். வகைப்படுத்தல் மற்றும் மக்கள் தொடர்பான வினாகள் இறுதியில் அமைந்திருக்க வேண்டும். ஏனெனில் அவை தனிப்பட்ட வினாக்களாக உணரப்படும் இடத்து பதிலாளி அசெளகரிய நிலைக்கு உட்படுத்தப்படுவதோடு கணிப்பாய்வை முழுமையாக முடிக்க முடியாத நிலைக்கும் தள்ளப்படுகிறார்.
# வினாக்கொத்து

## வினாக்கொத்து உருவாக்கம்

### வினாக்கொத்து அமைப்பதற்கான அடிப்படை விதிகள்

- பதில் அளிப்பதற்கு பெரிய குடித்தொகையிலிருந்து தெரிவு செய்யப்பட்ட குறிப்பிட்டப்பட்ட பதிலாளிகளின் மொழி நடைக்கேற்ப கூற்றுக்கள் இடம்பெற வேண்டும்.
- வெவ்வேறு கருத்து மற்றும் பண்புக்கு ஏற்பாக அளிக்கப்படும் பதில்களுக்கு அமைவாக கூற்றுக்கள் அமைக்கப்பட வேண்டும்.
- குறித்த வினாக்களுக்கான விடைகளுக்கு பின்னர் பதிலாளியின் விருப்பத்துக்கு ஏற்பவாறு அவர்களின் கருத்துகளுக்கான முன்வைக்க இடம் ஒதுக்கப்பட வேண்டும்.
- ஒவ்வொரு தனித்தனி நோக்கத்துக்கான வினாக்கள் அமைக்கப்பட வேண்டும்.
- எதிர்ப்பான வினாக்களை விடுத்து சார்பான வினாக்களாக அமைந்திருக்க வேண்டும்.
- பதிலாளியைப் பற்றி முன்ஊகங்கள் எடுப்பதை தவிர்க்க வேண்டும்.
- ஒவ்வொருவருடைய கல்வி தகைமைக்கேற்றவாறு தெளிவானதாகவும், இலகுவானதாகவும் இருத்தல் வேண்டும்.
- சரியாக சொற்பிரயோகங்கள், இலக்கண இலக்கியங்களை உள்ளடக்கியவாறு இருக்க வேண்டும்.
- ஒரு கூற்றுக்கு ஒன்றுக்கு மேற்பட்ட வினாக்களை தவிர்க்க வேண்டும்.
- வினாக்கள் எவையும் பக்கசார்பாகவோ, இல்லை பதிலாளியை குறித்த விடை நோக்கி அழைத்து செல்வதாகவோ அமையக்கூடாது.
# வினாக்கொத்து

## வினாக்கொத்து நிர்வாக முறைகள்

வினாக்கொத்து நிர்வாகத்தின் முக்கிய முறைகளாவன: அத்துடன் வினாக்கள் மிகவும் துல்லியமாக இருப்பதனால் பதிலானது முளுமையடையாமலும் போகலாம். தபால் மற்றும் இணையத்தள நேரடித்தொடர்பு வினாக்கொத்தானது குறைந்தளவான பதில்களையே பெற்றுத்தருகின்றது. இதில் உள்ள இன்னொரு பிரச்சனையாக கருதக்கூடியது யாதெனில் பொதுவாக தபால் மற்றும் இணையத்தள நேரடித்தொடர்பு வினாக்களுக்கு பதிலளிப்பவர்கள் தமது சொந்த சார்பான அல்லது எதிரான கருத்துக்களை முன்வைப்பதற்காகவே மறுமொழி அமைப்பதாக அமைந்து விடுகிறது. அத்துடன் பக்கசார்பற்ற கருத்துக்களைக் கொண்ட மக்கள் இவ் வினாக்கொத்தானது தமது நேரத்தை வீணடிப்பதாக கருதி பதிலளிக்க தவறிவிடுகிறார்கள்.<span data-segmentid="162"></span>  
சில வினாக்கள் பதிலாளியின் பாலினம் தொடர்பாக அமைந்து விடுகிறது. பாலின அடையாளம் என்பது தன்னிச்சையாக தோன்றும் ஒரு எண்ணமே தவிர அதிகளவான முக்கியத்துவம் கொடுத்து வினவப்படவேண்டியதில்லை. பால் அல்லது பாலினம் இரண்டும் ஒத்த கருத்துள்ள சொல் என்பதை அறியாது தவறான இடங்களில் பயன்படுத்துதல் தவறானதாக அமைந்து விடுகிறது. பால் அல்லது பாலினம் தொடர்பான பூரண அறிவின்மை காரணமாக சில வினாக்கொத்துக்களில் அமைக்கப்பட்டிருக்கும் வினாக்கள் பதிலாளியால் தவறான முறையில் புரிந்து கொள்ளக்கூடியதாகவோ அல்லது தவிர்ப்பதாகவோ அமைந்து விடுகிறது.  
மேலும் இந்த வினாக்கொத்தானது சிறந்த புள்ளிவிபரவியல் தொழில்நுட்பங்களை உபயோகிப்படுத்தி சேகரிக்கப்படாதவிடத்து பதில்களானது குறித்த குடித்தொகையை பிரதிபலிப்பதாக அமையாது. ஏனெனில் சிறந்த புள்ளிவிபரவியல் தெரிவும் அதன் பதில்களும் வினாக்கொத்தின் எதிர்பார்ப்பை முற்றாக நிவர்த்தி செய்வதாக அமைந்திருக்கும்.
# கிருட்டிணகிரி

**கிருட்டிணகிரி** (*Krishnagiri*), இந்தியாவின், தமிழ்நாடு மாநிலத்தில் அமைந்துள்ள கிருட்டிணகிரி மாவட்டத்தின் தலைநகரமாகும். இது பெங்களூரில் இருந்து 90 கி.மீ., ஓசூரில் இருந்து 45 கி.மீ. மற்றும் தருமபுரியில் இருந்து 45 கி.மீ. தொலைவில் உள்ள ஒரு சிறப்பு நிலை நகராட்சி ஆகும்.
# கிருட்டிணகிரி

## வரலாறு

சேரநாட்டின் வரலாற்று ரீதியாக இது சேர மன்னர்களால் ஆளப்பட்டு வந்தது. பின்னர் இந்த பகுதியில் சோழர்கள், பல்லவர்கள், கலிங்கை, நுளம்பர்கள், ஒய்சளர்கள், விசயநகரம் மற்றும் பீச்சப்பூர் அரசர்கள், மைசூர் மற்றும் மைசூர் உடையார்களின் கீழ் வந்தது. இப்பிராந்தியம் "தமிழ்நாடின் நுழைவாயில்" என்று அழைக்கப்படும். தமிழ்நாட்டின் தெற்கு பகுதியில் ஏகாதிபத்தியம் மற்றும் சுரண்டல் உள்நோக்கத்துடன் நுழைந்த அந்நியப் படைகளை, தாக்குதல்களை மீறி பாதுகாப்பு பணியாற்றினர் விசயநகர பேரரசர்கள். முன்னும் பின்னுமாக அதிக பாதுகாப்புடன் கிருட்டிணகிரி மலை மீது விசயநகர பேரரசர்களால் கட்டப்பட்ட கம்பீரமான கோட்டை, இப்போதும் சாட்சியாக நிற்கிறது.  
முதல் மைசூர் போரின் போது பிரித்தானிய துருப்புக்கள் காவேரிப்பட்டணத்தில் இருந்த ஐதர் அலி படைகளைத் தாக்க கிருட்டிணகிரி வழியாக வந்தது. பிரித்தானிய இராணுவம் இங்கு தோற்கடிக்கப்பட்டது. பிறகு இரண்டாம் மைசூர் போரில் "சிரீரங்கப்பட்டணம் உடன்பாடு" மூலம் சேலம் மற்றும் பாரா மகால் முழு பிரித்தானிய ஆட்சிக்கு திருப்பி அளிக்கப்பட்டன. கி.பி. 1792 ஆம் ஆண்டில், கேப்டன் அலெக்சாண்டர் ரீட் இந்த பகுதியின் முதல் மாவட்ட கலெக்டர் ஆனார். ராபர்ட் கிளைவ், பின்னர் சென்னை மாகாணத்தின் ஆளுநர் கீழ், கிருட்டிணகிரி பாரா மகால் தலைமையகம் ஆனது.  
இந்த மாவட்டத்தில் உள்ள ஒரு சிறிய கிராமத்தில் இருந்து வந்த டாக்டர் சி. இராசகோபாலச்சாரி சுதந்திர இந்தியாவில், காங்கிரசு கட்சியின் தலைவரும் முதல் கவர்னர் செனரலாக நாட்டில் மிக அதிக உயர்ந்தார், மற்றும் தமிழ்நாட்டின் முதலமைச்சர் ஆனார். வரலாற்று முக்கியத்துவம் மற்றும் கல்வி, பொருளாதாரம் மற்றும் தற்போதைய கிருட்டிணகிரி சுற்றுலா அதிகரிப்புக்கு அது ஒரு தனி மாவட்டம் உருவாக்க வேண்டும் என்பதாக கிருட்டிணகிரி தமிழ்நாடு அரசு 30ஆவது மாவட்டம் உருவாக்கப்பட்டது. திரு. மங்கத் ராம் சர்மா இ.ஆ.ப கிருட்டிணகிரி மாவட்டத்தில் முதல் மாவட்ட ஆட்சியர் ஆனார். கிருட்டிணகிரி மாவட்டம் ஐந்து தாலுகாக்களில் பத்து தொகுதிகளைக் கொண்டுள்ளது. 9 பிப்ரவரி 2004 அன்று தருமபுரி மாவட்டத்தில் இருந்து பிரிக்கப்பட்டது.
# கிருட்டிணகிரி

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி 71,323 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். கிருட்டிணகிரி மக்களின் சராசரி கல்வியறிவு 86.14% ஆகும். இதில் ஆண்களின் கல்வியறிவு 91.02%, பெண்களின் கல்வியறிவு 81.40% ஆகும். இது இந்திய தேசிய சராசரி கல்வியறிவான 80.09% விட கூடியதே. கிருட்டிணகிரி மக்கள் தொகையில் 10.86% ஆறு வயதுக்குட்பட்டோர் ஆவார்கள்.  
2011 ஆம் ஆண்டு மதவாரியான கணக்கெடுப்பின்படி, கிருட்டிணகிரியில் இந்துக்கள் 71.37%, முசுலிம்கள் 24.70%, கிறித்தவர்கள் 3.77%, சீக்கியர்கள் 0.05%, சைனர்கள் 0.07%, 0.03% பிற மதங்களைப் பின்பற்றுபவர்கள் மற்றும் சமயமில்லாதவர்கள் 0.01% பேர்களும் உள்ளனர்.
# கிருட்டிணகிரி

## பொருளாதாரம்

இங்கு மா சாகுபடி 300,17 சதுர கி.மீ. பரப்பளவு கொண்டது கிருட்டிணகிரி மாவட்டம். முக்கிய பயிர் மாங்கனி ஆகும். மாவட்டத்தில் ஆண்டுதோறும் 300,000 டன் மா உற்பத்தி ஆகும். மா உற்பத்தியில் கிருட்டிணகிரி மாவட்டம் தமிழ்நாட்டில் முதல் இடத்தில் உள்ளது. ஒரு பெரிய அளவிலான மாம்பழ ஏற்றுமதி மண்டலம் கிருட்டிணகிரி மாவட்டத்தில் ஏற்கப்பட்டுள்ளது. இதனால் விவசாயிகளுக்கு அதிக லாபம் விளைவிக்கின்றது. மாம்பழம் பதப்படுத்தும் தொழில் அத்துடன் வளர்ந்து வருகின்றது.
# கிருட்டிணகிரி

## போக்குவரத்து

திருவண்ணாமலை முதல் கிருட்டிணகிரி வரை 107கி.மீ தூரம் தேசிய நெடுஞ்சாலை உள்ளது.  
கிருட்டிணகிரி மாவட்ட சாலைப் போக்குவரத்து சிறப்பாக விளங்குகிறது. ஏனெனில் சென்னை - பெங்களூரு தொழிற்சாலை தாழ்வாரத்தில் இந்த நகரம் அமைந்துள்ளது. மாநில நெடுஞ்சாலைகள் மற்றும் மாவட்ட நெடுஞ்சாலைகளின் வழியாக கிட்டத்தட்ட மாவட்டத்தின் அனைத்து நகரங்கள் மற்றும் கிராமங்கள் இணைக்கப்பட்டுள்ளது. நான்கு தேசிய நெடுஞ்சாலைகள் இந்நகரத்தை இணைக்கிறது.  
தொடர் வண்டி போக்குவரத்து இந்த மாவட்டத்தில் சாலைப் போக்குவரத்துக்கு இணையாக இல்லை. வேலூர் மாவட்டம், திருப்பத்தூரில் இருந்து கிருட்டிணகிரிவரை 1905 ஆம் ஆண்டு முதல் 1936 வரை பயணிகள் போக்குவரத்து பயன்பாட்டில் இருந்துவந்தது. அதன்பின் போக்குவரத்து நிறுத்தப்பட்டது. 1942ஆம் ஆண்டு தொடர்வண்டிப் பாதை முற்றிலும் துண்டிக்கப்பட்டது. இதன் பிறகான காலகட்டத்தில் இப்பகுதி மக்கள் தொடர்வண்டி வசதிவேண்டும் என கோரிவருகின்றனர். சேலம் - பெங்களூரு பாதையில் ஓசூர் தொடர்வண்டி நிலையம் உள்ளது. இந்த பாதை 1913இல் போடப்பட்டது. 1941இல் இப்பாதையும் மூடப்பட்டது. மீண்டும் 28 ஆண்டுகள் கழித்து பெங்களூர் சேலம் தொடர்வண்டி பாதை மீட்டர் கேச்சு பாதையாக போடப்பட்டு, போக்குவரத்து தொடங்கியது. 1996இல் இப்பாதை அகலப்பாதையாக மேம்படுத்தப்பட்டது. (கிருட்டிணகிரியில் இருந்து 45 கி.மீ.) மாநில தலைநகரான சென்னையை தொடர் வண்டி பாதையில் மாவட்டத்தை இணைக்கும் வகையில் ஒசூர் சோலார்பேட்டை இருப்புப்பாதையை இணைக்க நீண்ட காலமாக கோரிக்கை இருந்து வருகிறது.  
அருகில் உள்ள வணிக பயன்பாட்டுக்கான வானூர்தி நிலையங்கள் 92 கி.மீ தொலைவில் உள்ள பெங்களூரு சர்வதேச விமான நிலையம் ஆகும்.
# கிருட்டிணகிரி

## சுற்றுலா மையம்

ஒவ்வொரு ஆண்டும் ஆயிரக்கணக்கான பார்வையாளர்கள் கிருட்டிணகிரிக்கு வருகிறார்கள். கிருட்டிணகிரி அணை (கிருட்டிணகிரி நீர்த்தேக்கம் திட்டம்) 1958-ல் தமிழ்நாட்டின் முன்னாள் முதல்வர் காமராசர் ஆட்சி காலத்தில் கட்டப்பட்டது. கிருட்டிணகிரி அணை நகருக்கு 6 கி.மீ. அருகில் அமைந்துள்ளது. கிருட்டிணகிரி அருகே பழமையான கோயில்களில் பல்வேறு உள்ளன. பாரம்பரிய மற்றும் வரலாற்றுப் பின்னணி உடைய ஒரு அருங்காட்சியகம் நகரின் மையப்பகுதியில் உள்ளது. இந்த அருங்காட்சியகம், 1993 கி.பி. முதல் செயற்பட்டு வருகின்றது வரலாற்று நினைவுச் சின்னங்கள் பாதுகாக்கப்பட்டு இங்கே காட்சிக்கு வைக்கப்பட்டுள்ளன.  
ஊத்தங்கரை பாம்பாரு அணை சுற்றுலா தளமாக உள்ளது. தேன்கனிக்கோட்டை அருகே உள்ள பெட்டமுகிளாலம், கிருட்டிணகிரியின் ஏற்காடு என்றழைக்கப்படும் பகுதியாகும் இது மாவட்டத்தில் மிக உயர்ந்த மலைப் பிரதேசமாகும்.
# கிருட்டிணகிரி

## நகராட்சி நிர்வாகம் மற்றும் அரசியல்

| **நகராட்சி அதிகாரிகள்** |  |  |
| --- | --- | --- |
| தலைவர் |  |  |
| ஆணையர் |  |  |
| சட்டமன்ற உறுப்பினர் | டி. செங்குட்டுவன் |  |
| மக்களவை உறுப்பினர் | ஏ. செல்லக்குமார் | } |
கிருட்டிணகிரி நகராட்சியானது கிருட்டிணகிரி சட்டமன்றத் தொகுதிக்கும் மற்றும் கிருட்டிணகிரி மக்களவைத் தொகுதிக்கு உட்பட்டதாகும்.  
2019 ஆம் ஆம் ஆண்டு நடந்த மக்களவைத் தேர்தலில், இம்மக்களவைத் தொகுதியை காங்கிரசு கட்சியைச் சேர்ந்த ஏ. செல்லக்குமார் வென்றார்.  
2021 ஆம் ஆண்டு நடந்த சட்டமன்றத் தேர்தலில், இச்சட்டமன்றத் தொகுதியை அதிமுகவின், கே. அசோக் குமார் வென்றார்.
# கிருட்டிணகிரி

## வானிலை மற்றும் காலநிலை

கிருட்டிணகிரி கோடைகாலத்தில் வெப்பமண்டல பருவநிலையை (Tropical climate) பெற்றுள்ளது. கிருட்டிணகிரி கோடை, குளிரைவிட கடுமையான மழைகாலத்தை கொண்டுள்ளது. இந்த காலநிலை கொப்பென்-கைகர் (Köppen-Geiger climate classification) தட்பவெப்ப படி கருதப்படுகிறது. இங்கே மிதமான வெப்பநிலை 26.5 பாகை செல்சியசு. இங்கே மழை 789 மிமீ அளவு விழுகிறது. பருவகாலத்தில் இந்த பகுதியில் மழை கணிசமான அளவு கொண்டுள்ளது. கிருட்டிணகிரி நீண்ட பருவ காலத்தை அனுபவிக்கிறது. குளிர்காலம் பொதுவாக இனிமையான மற்றும் வசதியாக இருக்கும். மூன்று மாறுபட்ட சீதோசணம் நிலவுகிறது. கோடை மார்ச்சு - சூன் வரை இருந்து வருகிறது. இந்த நேரத்தில் வெப்பநிலை 38 பாகை செல்சியசு மற்றும் 32&nbsp;°C என்ற குறைந்தபட்ச நனை வரை சூடான மற்றும் பாதரசம் உயர்வு உள்ளன. ஏப்ரல் மற்றும் மே பொதுவாக ஆண்டு வெப்பமான மாதங்களாகவும், பருவகாலம்: நவம்பர் - சூலை மாதங்களாகவும் உள்ளன. இந்த நேரத்தில் வெப்பநிலை லேசாகவும் மற்றும் இனிமையாகவும் உள்ளன. கன மழை குறுகிய இடைவெளியில் எதிர்பார்க்கலாம். திசம்பர் முதல் பிப்ரவரி வரை குளிர்கால மாதங்களில் அமைப்பாகவும், வெப்பநிலை 13&nbsp;°C ஆக கொண்டுள்ளது.
# சாகிப்ஜாதா அஜித்சிங் நகர் மாவட்டம்

**சாகித்ஜாதா அஜித்சிங் நகர் மாவட்டம்** (Sahibzada Ajit Singh Nagar) (அதிகாரப்பூர்வமாக) (சுருக்கமாக SAS நகர் என்பர்) வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் மொகாலி ஆகும்.  
ஏப்ரல் 2006-இல் ரூப்நகர் மாவட்டம் மற்றும் பட்டியாலா மாவட்டத்தின் சில பகுதிகளைக் கொண்டு புதிதாக துவக்கப்பட்ட இம்மாவட்டத்திற்கு **மொகாலி மாவட்டம்** என முதலில் பெயரிடப்பட்டது. பின்னர் சீக்கிய சமய குரு கோவிந்த் சிங்கின் மூத்த மகன் சாகிப்ஜாதா அஜித்சிங்கின் நினைவாக மொகாலி மாவட்டத்தை சாகிப்சதா அஜித் சிங் நகர் மாவட்டம் பெயர் மாற்றி அமைக்கப்பட்டது.
# சாகிப்ஜாதா அஜித்சிங் நகர் மாவட்டம்

## மாவட்ட அமைவிடம்

இம்மாவட்டம் பட்டியாலா மாவட்டம், பதேகாட் சாகிப் மாவட்டம்
அரியானா மாநிலத்தின் பஞ்சகுலா மாவட்டம், பஞ்சகுலா மாவட்டம், அம்பாலா மாவட்டம் மற்றும் சண்டிகர், இமாசலப் பிரதேசம் சோலன் மாவட்டம் ஆகியவைகளால் சூழப்பெற்றது.
# சாகிப்ஜாதா அஜித்சிங் நகர் மாவட்டம்

## மாவட்ட நிர்வாகம்

1,094 சதுர கிலோ மீட்டர் பரப்பளவு கொண்ட இம்மாவட்டம் சாகிப்ஜாத அஜித்சிங் நகர் வட்டம், கரார், தேராபஸ்சி என மூன்று வருவாய் வட்டங்களையும், கரார். மஜ்ஜிரி, தேராபஸ்சி என மூன்று ஊராட்சி ஒன்றியங்களையும் கொண்டுள்ளது.
# சாகிப்ஜாதா அஜித்சிங் நகர் மாவட்டம்

## அரசியல்

இம்மாவட்டம் கரார், எஸ் எ. எஸ். நகர் மற்றும் தேரா பஸ்சி என மூன்று சட்டமன்ற தொகுதிகளைக் கொண்டுள்ளது.
# சாகிப்ஜாதா அஜித்சிங் நகர் மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 994,628 ஆக உள்ளது. கிராமப்புறங்களில் 45.24% மக்களும்; நகரப்புறங்களில் மக்களும் 54.76% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி 33.15%% விகிதம் ஆக உயர்ந்துள்ளது. மக்கள் தொகையில் 529,253 ஆண்களும் மற்றும் 465,375 பெண்களும் உள்ளனர். ஆயிரம் ஆண்களுக்கு 879 பெண்கள் என்ற விகிதத்தில் பாலின விகிதம் உள்ளது. 1,094 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 909 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு 83.80% ஆகவும், ஆண்களின் படிப்பறிவு 87.89% ஆகவும், பெண்களின் படிப்பறிவு 79.18% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 115,644 ஆக உள்ளது.
# சாகிப்ஜாதா அஜித்சிங் நகர் மாவட்டம்

## மக்கள் தொகையியல்

### சமயம்

இம்மாவட்டத்தில் சீக்கிய சமய மக்கள் தொகை 478,908 (48.15 %) ஆகவும், இந்து சமயத்தவரின் மக்கள் தொகை 476,276 (47.88 %) ஆகவும், இசுலாமிய சமய மக்கள் தொகை 29,488 (2.96 %) ஆகவும், கிறித்தவ, பௌத்த, சமண சமய மக்கள் தொகை மிகக் குறைவாக உள்ளது.
# சாகிப்ஜாதா அஜித்சிங் நகர் மாவட்டம்

## மக்கள் தொகையியல்

### மொழிகள்

பஞ்சாப் மாநிலத்தின் ஆட்சி மொழியான பஞ்சாபி மொழியுடன், இந்தி, உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# மின்னணு போர்

போர்கள் இன்றைய காலங்களில், கப்பல்கள், வானூர்திகள் மற்றும் தரைப்படைகளால் நிகழ்த்தபடுகிறது. மிக முக்கியமாக, ஒரு நாட்டின் வெற்றி என்பது அந்த நாட்டிடம் எதிரி நாட்டின் படையின் போர்கருவிகளை பற்றிய அறிவை சார்ந்தது. எதிரியின் போர்கருவிகளின் வலிமையை கொண்டு போர்புரியும் யுக்தி நிர்ணயிகப்படுகிறது. இதில் மிகவும் முக்கியப் பங்கு வகிப்பது **மின்னணு போர்** (Electronic Warfare) முறை. சொல்லபோனால் இது மின்னணு போர் ஆல்ல மாறாக இது மின்காந்தக் கதிர்வீச்சு அலைகளை சார்ந்தது. எதிரி போர்கருவிகளின் மின்காந்த அலைகளை எப்படி நமக்கு சாதகமாக பயன்படுத்தி கொள்கிறோமோ அதை பொருத்து போரில் வெற்றி தோல்வி நிர்ணயிக்கபடுகிறது. மின்னணு போர் முறையில் மின்சுற்று (Electronic Circuit) உபயோகபடுத்தபடுகிறது. இந்த மின்காந்த அலைகளில் உள்ள தகவல்களை பயன்படுத்தி எதரிகளின் ஆயுதம் மற்றும் போர் கருவிகள் பற்றியும் அறிந்துகொள்ள முடியும். மின்னணு போர் முரை பொதுவாக மூன்று வகைப்படும். 1. *மின்னணு ஆதரவு நடவடிக்கை* (ESM), 2. *மின்னணு தாக்குதல்* (ECM), 3. *மின்னணு பாதுகாப்பு* (ECCM).
# மின்னணு போர்

## மின்னணு ஆதரவு நடவடிக்கை (ESM):

**மின்னணு ஆதரவு நடவடிக்கை** என்பது மின்னணு போரின் ஒரு பகுதி. இந்த முறை எதிரியின் மின்காந்த அலைகள் தேட பட்டு, அதன் இடைமறிது, அதன் இருப்பிடத்தை அறிந்து, அந்த தகவலை பதிந்து மற்றும் அதனை பற்றி ஆராய்வதுமாகும். மினGi்னணு ஆதரவு நடவடிக்கை முலமாக பிற் சமயங்களில் தமது போர் கருவிகளை பாதுகாப்பது மட்டுமின்றி எத்ரிகளை தகவும் பயன்படுத்தபடுகிறது. இந்த தகவல்கள் மின்னணு புலனாய்வு (ELINT), தொடர்பு புலனாய்வு (COMINT) மற்றும் மின்னணு ஆதரவு நடவடிக்கை ரிசிவர் (ESM receiver) மூலம் பெறபடுகிறது.  
ஆரம்ப எச்சரிக்கை கட்டுப்பாடுகள் கொண்ட விமானம்]]
# மின்னணு போர்

## மின்னணு தாக்குதல் (ECM):

**மின்னணு தாக்குதல்** என்பது எதிரிகளின் தாக்குதலின் வேகத்தை குறைப்பதோ அல்லது முற்றிலும் தடுப்பதோ ஆகும். இது எதிரியின் மின்காந்த அலைகள் பற்றி அறிந்து அதனை நமக்கு ஏற்றாற்போல் உபயோகபடுத்துவது ஆகும். இது இரு வகைகளில் செயல்படுகிறது.
# மின்னணு போர்

## மின்னணு தாக்குதல் (ECM):

### நெருக்குதல் (Jamming):

எதிரியின் போர் கருவிகளின் மின்காந்த அலைகளை வேண்டுமென்ற இடைமரிப்பதோ இல்லையென்றால் தங்கள் பக்கம் இருந்து குழப்பமான மின்காந்த அலைகளை எதிரியின் பக்கமே செலுத்துவது போன்ற செயல்களால் எதிரியின் கருவிகளின் திறனை குறைப்பதை **நெருக்குதல்** என்கிறோம்.
# மின்னணு போர்

## மின்னணு தாக்குதல் (ECM):

### ஏமாற்றுதல் (Deception):

எதிரியின் போர் கருவிகளின் மின்காந்த அலைகளை வேண்டுமென்ற இடைமரிபதோ இல்லையென்றால் வரும் அலைகளை சிறிது மற்றம் செய்து திருப்பி அனுபவதோ இல்லையென்றால் தங்கள் பக்கம் இருந்து குழப்பமான மின்காந்த அலைகளை எதிரியின் பக்கம் செலுத்துவது போன்ற செயல்கள் மூலம் எதிரியின் கருவிகளை தவறாக வழிநடத்துவதை **ஏமாற்றுதல்** என்கிறோம். இது இரண்டு வகைப்படும்
# மின்னணு போர்

## மின்னணு தாக்குதல் (ECM):

### ஏமாற்றுதல் (Deception):

#### சூழ்ச்சி (Manipulative):

மின்காந்த அலைகள் மற்றமோ அல்லது உருவகப்படுத்துதல் செய்து தனது தேவைகளை பூர்த்தி செய்வது **சூழ்ச்சி** ஆகும்.
# மின்னணு போர்

## மின்னணு தாக்குதல் (ECM):

### ஏமாற்றுதல் (Deception):

#### சாயல் (Imitative):

எதிரியின் போர் கருவிகளின் மின்காந்த அலைகளுக்குள் மின்காந்த அலைகளை அறிமுகப்படுத்தி எதிரியை நம்பும்படி செய்வது **சாயல்** எனப்படும்.
# மின்னணு போர்

## மின்னணு பாதுகாப்பு (ECCM):

மின்னணு தாக்குதலால் ஏற்படும் விளைவுகள் தங்களை பாதிக்காமல் மின்காந்த அலைகளை தமக்கு ஏற்றவாறு மாற்றி அமைத்து கொண்டு பாதுகாப்பது **மின்னணு பாதுகாப்பு** ஆகும்.
# இயற்கை நிழற்படக்கலை

**இயற்கை நிழற்படக்கலை** (*Nature photography*) என்பது பொதுவாக இயற்கைக் கூறுகளான தரை தோற்றம், வனஜீவராசிகள், தாவரங்கள் போன்றவைகளை எடுத்துக் காட்டும் முகமாக வெளி களங்களில் பிடிக்கப்படுபவையாகும். இவ்வாறான நிழற் படங்கள் மற்றைய நிழற் படங்களுடன் ஒப்பிடுகையில் ஒரு வலுவான அழகியல் முக்கியத்துவத்தினை பிரத்தியேகமாக வழங்குகிறது.  
தோட்டங்களின் நிழற் படங்கள், தரைதோற்ற நிழற் படங்கள், வன வாழ்க்கை நிழற் படங்கள் என்பனவும் சில சந்தர்பங்களில் இயற்கை நிழற் படத்துறைகளில் மேலெழுகிறது.வன வாழ்க்கை புகைப்படத்தில் பயன்படுத்தப்படும். தொழில்நுட்பம் தரைத்தோற்ற புகைப்படங்களில் பயன்படுத்தப்படுபவைகளிலிருந்து பெருமளவிற்கு வேறுபடுகின்றன. வன வாழ்க்கை புகைப்படங்களில் வேகமான மூடுவேகத்தினை பெற்றுக்கொள்வதற்காக மிக அகலமான துவாரங்கள் பயன்படுத்தப்படுகின்றன. இவை படம் பிடிக்கப்படும் விடயத்தின் இயக்கத்தை நிலை நிறுத்தி பின்னணியை மங்கச் செய்யும் உத்தியாகும். அதே வேளை தரைத்தோற்ற புகைப்படக் கலைஞர்கள் சிறிய துவாரங்களை தெரிவு செய்கின்றனர். வன வாழ்க்கை புகைப்படங்கள் வழமையாக நீண்ட துவாரத்திலிருந்து நீண்ட தொலை நோக்கி வில்லைகளை பயன்படுத்தி பிடிக்கப்படுகின்றன. இவ்வகை தூரநோக்கு வில்லைகள் பெரும்பாலும் முக்காலியை பயன்படுத்தும் அவசியத்தை உருவாக்குகின்றன. முக்காலியானது நீண்ட வில்லைகள் வைத்திருப்பதற்கு கடினமானவை, கையடக்கமானவையல்ல.
# இயற்கை நிழற்படக்கலை

## பேரின மற்றும் அமைப்புகள்

பேரின அமைப்பு முறையிலான நிழற்படங்கள் பொதுவாக அண்மித்த நிலையிலான நிழற்படங்களை பிரதிபலிக்கின்றன.எது எப்படியிருந்த போதிலும் இதுவும் ஒருவகையான இயற்கையின் நிழற்படத் தோற்றங்களாகும். பொதுவாக பேரின துறைகளில் தேனீக்கள் , தும்பிகள்மற்றும் பல வகை உயிரினங்கள் வன வாழ்கையில் விபரிக்கப்படும்.  
பல நிழற் பட கலைஞர்கள் கல், மரப்பட்டை, இலை போன்றவற்றின் தோற்றங்களையும் மற்றும் சிறிய காட்சி அமைப்புகளையும் நிழற் படங்களாக பதிவு செய்து கொள்வார்கள். அண்மித்த நிலையில் எடுக்கப்படும் இயற்கையின் நிழற்படத் தோற்றங்களுக்கு உண்மையான பேரின வில்லைகள் எப்போதும் தேவைப்படுவதில்லை.எப்பிடி ஆயினும் இங்கே சிறிய காட்சிகள் வழமையான நிலத்தோற்றத்தில் இருந்து வேறுபட்டதாக கருதப்படுகிறது.
# இயற்கை நிழற்படக்கலை

## நிறங்களின் பயன்பாடு

இயற்கையான நிழற் கலைக்கு வர்ண நிழற் படங்கள் அவசியமானவை அல்ல. அன்ஸல் அடம்ஸ் என்பவர் கறுப்பு, வெள்ளை காட்சி அமைப்புக்கு பிரசித்தி பெற்றவர், புஜிபில்ம், வேள்வியா திரைப்படமானது அதனுடைய பிரகாசம், முழுமையாகப்பட்ட வர்ணங்கள் போன்றவற்றிக்காக களேன் ரோவேல் என்பவரால் பாராட்டப்பட்டது.
# இயற்கை நிழற்படக்கலை

## நெறிமுறைகள்

இயற்கை நிழற் பட உருவாக்கத்துடன் தொடர்புடைய பல நெறி முறைகள் மற்றும் விவாதங்கள் உள்ளன . பொதுவான பிரச்சனையாக வன ஜீவராசிகளை துன்புறுத்துதல், இயற்கையான பிரதேசங்களை அழித்தல் மற்றும் நிழற் பட கலைஞர்கள் வரம்பு மீறுதல் போன்றவை காணப்படுகின்றன.
# ஜர்னையில் சிங் பிந்தரன்வாலா

**ஜர்னையில் சிங் பிந்தரன்வாலா** (Sant Jarnail Singh Bhindranwale) (1947 - 1984)
என்பதை சுருக்கமாக **பிந்தரன் வாலா** என்று அழைப்பர். இவரது இயற்பெயர் ஜர்னையில் சிங் பிரார் ஆகும். )) இவர் சீக்கிய சமய அமைப்புகளில் ஒன்றான தம்தம்மி தக்சல் எனும் அமைப்பின் நிறுவனத் தலைவராவர்.  
மது அருந்துதல், போதைப் பொருட்களை பயன்படுத்துதல், இளைஞர்கள் முடி வெட்டுதல் போன்ற சீக்கிய சமய நெறிகளுக்கு எதிரான போக்குகளை கண்டித்தார்.
# ஜர்னையில் சிங் பிந்தரன்வாலா

## காலிஸ்தான் இயக்கம்

இந்திய அரசியல் அமைப்பு சட்டம், பிரிவு 25, சீக்கியர், பௌத்தர், சமணர் ஆகிய சிறுபாண்மை மக்களை இந்து சமயத்துடன் இணைத்து வைத்திருப்பதை பிந்தரன்வாலே கடுமையாக எதிர்த்தார்.  
அனந்தப்பூர் சாகிப் தீர்மானத்தின்படி ஆகஸ்டு 1982-இல் சீக்கிய மரபுகளை காக்கும் பொருட்டு விடுதலைக்கான தர்மயுத்தம் (Dharam Yudh Morcha) or (battle for righteousness) எனப்படும் காலிஸ்தான் இயக்கத்தை நிறுவினார். சண்டிகர் நகரத்தை பஞ்சாப் மாநிலத்துடன் இணைக்க போராடினார். மேலும் இறுதியாக பஞ்சாப் மாநிலத்தை தனி நாடாக அறிவிக்கக் கோரி இந்திய அரசுக்கு எதிராக ஆயுதமேந்திய போராட்டங்களை நடத்தினர்.
# ஜர்னையில் சிங் பிந்தரன்வாலா

## புளூஸ்டார் நடவடிக்கை

காலிஸ்தான் இயக்கத்தின் தலைவர் ஜர்னைல் சிங் பிந்தரன்வாலாவால் தலைமை தாங்கப்பட்ட பஞ்சாப் பிரிவினைவாதிகள் பெருமளவு ஆயுதங்களை அமிர்தசரஸ் நகரத்தின் பொற்கோயிலில் சேர்த்து வைத்ததாக இந்திய அரசு குற்றம் சாட்டியது.  
இந்தியப் பிரதமர் இந்திரா காந்தியின் ஆணையின் படி 3-6 சூன் 1984 அன்று புளூஸ்டார் நடவடிக்கை என்ற பெயரில் அமிர்தசரஸ் பொற்கோயிலில் பெருமளவு ஆயுதங்களுடன் பிந்தரன் வாலாவுடன் ஒளிந்து கொண்டிருந்த காலிஸ்தான் போராளிகளை வெளியேற்ற இந்திய ராணுவத்தின் நடவடிக்கை எடுத்தனர். இந்நடவடிக்கையில் பிந்தரன் வாலா உட்பட காலிஸ்தான் போராளிகள் பலர் இறந்தனர். இராணுவத்தினர் தரப்பில் 83 பேரும்; பொதுமக்கள் தரப்பில் 492 பேரும் இறந்தனர். பலர் படுகாயமுற்றனர். பொற்கோயிலில் ஒளிந்து கொண்டிருந்த 1592 காலிஸ்தான் போராளிகளில் 433 பேர் கைது செய்யப்பட்டனர்.
# முகம் கண்டறிதல்

ஒரு கணினி தொழில்நுட்பமான **முகம் கண்டறிதல்** (*face detection*), எண்ணியல் படங்களாக மனித முகங்களை இனங்காணும் பல வகைப்பட்ட பயன்பாடுகளில் உபயோகிக்கபட்டு வருகின்றது. கட்புல காட்சி ஒன்றிலுள்ள அல்லது கண்டறியப்பட்ட மனித முகங்களிலிருந்து, முகம் கண்டறிதல் தொழில்நுட்பம் உளவியல் செயல்முறையையும் குறிப்பிடுகின்றது.